
CONCLUZII: 


e Se poate vorbi de o relaţie veche, între 
profesor şi elev, de când a început să fie 
conştientizată nevoia de educaţie. 

e Declarată sau nu, relaţia de colaborare, 
de conlucrare, existente între cele două 
părți, animate de dorința de a afla mai 
mult aduce beneficii procesului 
educaţional şi implicit societății. 


e Partenerii cu drepturi depline în 


contractul educaţional sunt dependenţi 
unii de alții. 

e Parteneriatul dintre profesor şi student 
are la bază un contract psihologic. 

e Ameliorarea relațiilor dintre profesor şi 
Studenţi necesită un efort minim, dar 
cu efecte importante. 


1. CONTRACTUL PSIHOLOGIC 
DINTRE STUDENT ŞI PROFESOR 


Contractul psihologic reprezintă o legătură 
informală, nescrisă între profesor şi student, ce 
cuprinde aşteptările reciproce ale celor două părți. 
El oferă bazele pentru colaborarea viitoare dintre 
cele două părți, într-o manieră acceptată eco- 
nomic, social şi cultural. ÎI găsim într-o formă 
nescrisă, este dinamic, se dezvoltă în timp, pe 
măsură ce se acumulează experienţe iar actorii 
implicați îşi reevaluează aşteptările. Are ca obiect 
ipoteze, aşteptări, promisiuni şi obligaţii reciproce. 
El creează atitudini şi reacții emoționale, care 
alcătuiesc şi dictează comportamentul. 


Studenţii (beneficiarii, clienții) s-ar putea să 
se aştepte să fie trataţi corect şi imparțial, ca ființe 
umane raţionale; să fie recompensaţi echitabil, în 
conformitate cu efortul depus; posibilitatea de a 
studia materii care să suscite interesul acestora; 
utilizarea metodelor activ-participative pe o scară 
mult mai largă şi posibilitatea de a pune în prac- 
tică a celor învăţate; aşteptări în carieră şi posibi- 
litatea de a dobândi aptitudini noi; aceştia doresc 
să fie cât mai des consultați şi nu doar evaluaţi; se 


şi muncă interesantă; să aibă posibilitatea să-şi 

manifeste competența; să aibă oportunități de dez- 
voltare a potențialului personal; să ştie ce anume 
se aşteaptă de la ei; să fie priviți ca parteneri la 
procesul instructiv-educativ; să li se ofere 
feedback-ul (de preferință apreciativ) în privința 
modului cum se descurcă. 

Profesorii s-ar putea să aştepte de la studenți ca 
aceştia să dea dovadă de disciplină şi loialitate; să 
manifeste interes față de cele predate; să participe 
activ pe parcursul desfăşurării cursurilor şi semi- 
nariilor; să interiorizeze valorile primite în cadrul 
procesului instructiv; să manifeste competenţă; să 
depună eforturi; conformare la regulament şi anga- 
jament asumat; se aşteaptă la depunerea de efort 
creator în îndeplinirea obiectivelor enunțate; să îşi 
aducă aportul la dezvoltarea cercetării prin proiec- 
tele realizate; să manifeste receptivitate față de 
conținuturile educaţionale şi să conştientizeze 
importanţa învăţării permanente. 

Uneori aceste prezumții sunt justificate — dar 
foarte adesea nu sunt. Neînţelegerile reciproce pot 
da naştere la stres, reproşuri şi performanţe slabe. 
În stabilirea termenilor contractuali, chiar dacă se 
realizează într-o manieră informală, este reco- 
mandabil să se solicite explicarea acestora pentru a 
se evita confuziile şi chiar conflictele de mai târziu. 

Contractul reflectă atât cultura organizațională 
a instituţiei de învățământ, cât şi valorile şi normele 
comportamentale predominante în societate. Ter- 
menii contractului nu sunt uşor de schimbat, 
deoarece se bazează pe prezumţii puternice, pe 
promisiunea tacită de a-i respecta. Uneori aceste 
modele mentale se modifică, deoarece noile 
informaţii, noile condiții întâlnite sunt în reală 
discrepanță cu modelele vechi şi acestea trebuie 
revizuite, actualizate. 

Cultura organizațională implică existenţa aces- 
tor contracte psihologice. Studentul intră în contact 
cu aceasta prin intermediul procedurilor de 
recrutare-selecţie-integrare. De altfel, prin procedu- 
rile parcurse, profesorii încearcă să descopere în ce 
măsură abilitățile, cunoştinţele şi experienţa sa se 
pot dovedi benefice şi dacă individul se potriveşte 
cu modelul absolventului. 

Încălcarea contractului psihologic distruge în- 
crederea şi subminează relațiile dintre cele două 
părți. Din această cauză este important pentru 
managerul şcolar să înțeleagă cum să evite încăl- 


carea gratuită/involuntară a contractelor psiholo- 
gice şi cum să le modifice fără a diminua încre- 
derea elevilor/studenţilor din în instituția de învăță- 
mânt, atunci când schimbarea este necesară. 

Printre efectele negative ale încălcării contrac- 
tului psihologic se înscriu: renunțarea, exprimarea 
nemulțumirii (plângeri), tăcerea (manifestată ca lo- 
ialitate), neglijența pasivă, demotivarea, absen- 
teism, rezultate slabe, stare de tensiune, stres, indi- 
ferență. Aceste „simptome” apar datorită comuni- 
cării defectuoase dintre părți iar efectele sunt re- 
simţite de ambele părți, creându-se un cerc vicios. 

Datorită respectului pe care studentul/elevul îl 
are față de profesor, multe lucruri rămân nespuse şi 
în consecință necunoscute. În acest sens ambele 
părți au de pierdut. La acest nivel nu este reco- 
mandată pasivitatea. 

Dinamica încălcării contractului psihologic 
oferă câteva lecții pentru membri: 

e când există o „distanţă” evidentă între cate- 
dră şi cei din bănci, astfel încât unul dintre 
parteneri nu înțelege punctul de vedere al celuilalt; 

e când în trecut există o experiență conflic- 
tuală şi de neîncredere între cele două părți; 

e când partenerii nu sunt interesați de crearea 
unui climat adecvat desfăşurării procesului de 
învățământ; 

e când „cel de la catedră” crede că nu are 
nimic de învăţat de la cel din bancă; 

e când evaluarea nu se face după criterii stan- 
dard, care să nu lase loc de interpretări subiective; 

e când apare demotivarea uneia dintre părți. 

Cei doi actori educaţionali, profesorul şi stu- 
dentul, nu trebuie să-i privim separat, ci împreună. 
Dacă nu ar exista profesori nu ar exista nici stu- 
denţi. Sunt dependenţi unii de alţii atât în procesul 
învățării, cât şi în cel al predării. 

Profesorul este necesar să se implice în acti- 
vitatea didactică cu întreaga sa personalitate, inves- 
tind afectiv îşi împărtăşeşte experiența cognitivă şi 
de viaţă studenţilor săi, stabilind anumite raporturi, 
anumite relaţii cu aceştia. În funcţie de structura sa 
de personalitate şi de stilul de conducere a 
activității educative, cât şi de trăsăturile individuale 
şi de grup ale studenţilor. 

El trebuie să fie o persoană empatică care 
înțelege atitudinile, sentimentele, care-i mobilizea- 
ză pe studenți şi care respectă viața personală a 

acestora şi, în unele cazuri, chiar ține cont de ea 
pentru că multe situaţii personale reclamă o 
anumită conduită şcolară. Participarea la emoţiile şi 
sentimentele studenților, împărtăşirea împreună a 


stărilor afective ale acestora, are ca rezultat pentru 
student, sentimentul de complicitate la propria 
formare, element psihologic ce contribuie la 
întărirea şi stimularea învățării. 


2. RELAȚIA BIUNIVOCĂ DIN ÎNVĂȚĂMÂNTUL MODERN 


Existența unui parteneriat între principalii 
actori ai învățământului superior marchează traiec- 
tul către un proces educativ de calitate definit în 
termeni de rezultate ale învățământului şi compe- 
tenţe acumulate. 

Dacă în învățământul tradițional rolul profeso- 
rului este unul esenţial, el punând la dispoziţia stu- 
dentului cunoştinţele acumulate, în cel alternativ, 
cel de astăzi, accentul cade pe cunoştinţe şi pe mo- 
dul subiectiv în care tânărul le dobândeşte. Astfel, 
şcoala devine o parte din viaţa studentului, iar pro- 
fesorul, un confident. În prezent, profesorul, care 
înainte de '89 era o imagine “impunătoare, de 
temut”, a devenit mai degrabă un prieten într-un 
joc numit “educaţie”. 

Chiar dacă relația între profesor şi student 
pare să debuteze cu un raport de superioritate, în 
acest caz, a profesorului față de student, pe parcurs, 
relaţiile se schimbă din mers. Nivelul de cunoştinţe 
al studentului de anul I este, de cele mai multe ori, 
sub nivelul dorit de cadrele didactice universitare. 

Învăţământul este privit ca un proces complex, 
în care accentul cade pe cunoștințe, deprinderi. În 
pedagogia alternativă, activitățile didactice se ba- 
zează pe “manipularea materialelor didactice”. 
Acum, accentul cade pe obiectul studiat, nemai- 
fiind nevoie de dictarea interminabilă a profesoru- 
lui. De aceea, în sistemul de învățământ alternativ, 
cadrele didactice creeaza situaţii de învăţare bazate 
pe experiența directă, contacte sociale si cercetare. 

Activitatea în clasă se desfăşoară după un set 
de reguli pe care profesorul şi studentul le pun la 
punct încă de la început. Regulile sunt stabilite de 
comun acord, iar profesorul se adapteze cerințelor 
votate democratic. 

Şcoala actuală s-a schimbat în ce priveşte 
comunicarea şi relaționarea dintre elev şi profesor. 
Metoda pedagogică s-a schimbat datorită comu- 
nicării, învăţarea e interactivă - poți veni cu pro- 
priile tale idei şi poţi aduce permanent completări. 

Studenţii au capacitatea de a influența mai 
mult decât orice grup în sensul bunei desfăşurări a 
activităţii didactice. Aceştia trebuie să manifeste 


dorința de cunoaştere şi să transmită entuziasmul 
tipic studențesc. Procesul de la Bologna aduce 
pentru ambele categorii elemente noi, de schim- 
bare, menite să le îmbunătăţească activitatea. Cred 
că era necesară schimbarea ambilor. Trebuie să 
învăţăm să ne acceptăm aşa cum suntem. Pentru că, 
vrând-nevrând, suntem în acelaşi timp şi profesori 
şi studenți. Nimeni nu deţine adevărul suprem şi în 
orice moment avem de învăţat unii de la alții. 
Profesorii de astăzi au fost ieri studenţi şi posibil ca 
studentul de azi să fie profesorul de mâine. Nu 
trebuie să existe o prăpastie între generații. 

Profesorul se implică în activitatea didactică cu 
întreaga sa personalitate, investeşte afectiv, îşi îm- 
părtăşeşte experiența cognitivă şi de viață studen- 
ților săi, stabilind anumite raporturi sociale, anu- 
mite relații cu aceştia. Ele depind atât de structura 
de personalitate a profesorului şi de stilul său de 
conducere a activității educative, cât şi de tră- 
săturile individuale şi de grup ale studenţilor în 
sensul că, fiecare student vine cu personalitatea şi 
dorinţa lui de a deveni un adevărat specialist. 

Ca să-l cunoască mai bine, profesorul va alcă- 
tui sociograma grupului, stabilind relaţiile de influ- 
enţare unilaterală, cele de influențare reciprocă, cât 
şi cele de influențare neutră dintre studenţi. Înţele- 
gând că studenţii sunt animați de anumite stări, de 
anumite trăsături de caracter precum: altruism, spi- 
rit de competiție, colegialitate, invidie, egoism, 
profesorul va şti cum să valorifice trăsăturile 
pozitive ale acestora şi să le transforme în calități 
pe cele “negative”. Dacă îl va trata ca pe un adult 
ce vrea să se dezvolte intelectual şi nu ca pe un 
tânăr ce mai are multe de învățat, ambele părți vor 
câştiga jocul educației. 

Piaţa muncii are nevoie de specialişti, de un 
student mai bine pregătit decât ieri, de un individ 
care să poată să se dezvolte firesc şi nu forțat, să fie 
creativ adaptându-se din mers schimbărilor. Schim- 
barea a devenit o parte din viața noastră. Ea nu 
trebuie să ne sperie ci să învăţăm să o stăpânim. 

Atâta timp cât profesorul îl va considera parte- 
ner, pe student, în scurta perioadă de timp (anii de 

studiu) în care îi este îndrumător, am câştigat ceva. 
Atunci şi studentul va avea mai multă încredere în 
el, va încerca să ofere mai mult. 

De-a lungul anilor feedback-ul studenţilor ne-a 
sugerat că nu-i interesează ce aduce trenul schim- 
bării, cât atitudinea de care se lovesc zilnic în 
cadrul facultăţii. Studentul este văzut ca un 
consumator de educaţie. 

Profesorul trebuie să gândească procesul edu- 
cațional nu ca pe un produs care este livrat stu- 
denților săi deoarece această atitudine duce la 
demotivarea şi la dezinteresul studenţilor față de 
actul educaţional. Constatăm cu satisfacție că nu- 


mărul profesorilor care au adoptat un stil modern 
de predare este în creştere. 

Studenţii nu sunt nici “clienți” nici “materie 
primă” pentru universităţi. Sunt parteneri cu drep- 
turi depline şi participă la toate deciziile care se 
iau, atât in privinţa conținutului, cât şi a organizării 
educației. 

Rezistenţa în calea Procesului Bologna o cons- 
tituie, poate, reprezentarea pe care o au studenții cu 
privire la ce înseamnă studii şi educaţie superioară. 
Poate că e timpul să cerem mai multă maturitate de 
la studenţii noştri şi aplecare către studiu, către 
cercetare. 


PROPUNERI: 
Constituirea unor programe educaţionale pentru cunoaşterea şi consilierea 
diferențiată a studenților; implicarea acestora în activitatea academică; 
desfăşurarea unor activități de tutoriat de genul întâlnirilor frecvente cu 
Studenţii pe probleme de învățare, orientare profesională, asistenţă socială etc. 
Accentuarea relaţiilor interpersonale şi de grup în cadrul procesului 
educaţional. 
Formarea de consilieri curiculari prin cursuri speciale astfel încât să se facă 
faţă nevoilor afective şi cognitive ale elevilor/studenţilor/cursanţilor. 
Actualizarea tradiţiei autobiografice în care educatorii învățau să educe prin 
autoanaliza experienţei proprii Sau prin transferarea adaptată a experienţei 
acumulate de alți educatori în istoria lor profesională. 
Aplicarea unor măsuri administrative specifice 


focalizate pe linia 


învățământului centrat pe student: reconsiderarea elementelor de program şi 
orar academic, dezvoltarea resurselor materiale necesare implementării acestor 
procese şi implicarea studenților, prin organizaţiile de profil, în acest proiect de 
parteneriat. 

